За всички е известно, че успехът на проекта за автоматизация на управлението на производството се определя от три компонента – желанието на ръководителя на предприятието да постигне резултат, компетентността на консултантите и наличието на необходимата функционалност.\nНивото или обхватът на внедряването на система за управление на производството се определя не толкова от броя на модулите и задачите, които предприятието използва, а равнището на обхвата на бизнес процесите и обезпечеността на ръководството на компанията с инструменти за управление.\nЧесто, в своето желание да получат професионална удовлетвореност, консултантите принуждават потребителите да внедрят задачи, които не допринасят за особена ефективност, но пък приближават проекта към „идеала” за управление. Това не е чак толкова лошо, необходимо е просто да се определи идеал, към който трябва да се стремим- идеалът на консултантите, на ръководството или на здравия разум.\nПомня, когато реализирахме първия проект за предприятие за производство на обувки. Настоявах всеки размер от модел да има отделен идентификационен номер. Обяснявах доколко това е правилно и какви големи възможности предоставя за управление на производството. Изобщо не исках и да слушам с колко ще се увеличи документооборота и труда за експлоатация на системата. След съвместно съвещание със завода беше разработена концепция за управление на производството с използването на „ръстовка” и това се оказа уникален ключ за успеха в управлението на такъв тип производство. Виждайки това решение, ръководителят на компанията „Ралф Рингер” веднага реши, че иска да види системата, внедрена в неговите заводи.\nВ този смисъл не трябва да заставяме всички подред да внедряват задачи в рамките на MES. MES има своето място, но тя не е панацея, която винаги и навсякъде помага. Често се оказва, че производството се управлява добре без използването на пълната функционалност на MES системата, а само с помощта на някои нейни елементи.\nВърху това обърна вниманието ми човек, който беше един от най-успешните ръководители на проект за внедряване на система за управление в машиностроително предприятие. На база постигнатите резултати от проекта, собствениците на предприятието го назначиха за директор. Той успешно внедри ERP, в това число и система за управление на производството (MRP). Постигна прекрасни резултати, променяйки начина на управление на предприятието. Предложих му да продължи проекта за внедряване на MES и той сподели с мен следващите идеи.\nЕфектът от оптимизацията на управлението на цеха, базиран на MES системата\nАко говорим за нормално конвенционално машиностроително предприятие с установени процеси и искаме да увеличим неговата ефективност, внедрявайки интегрирана система за управление на производството, е необходимо да подчертаем, че в машиностроенето бизнес процесът за управление на производството се дели на три части:\nУправление на материалните потоци (MRP)\nОперативно управление (MES)\nСпоред мнението на моя колега, съотношението между степените на влияние на всяка част на общата ефективност на процеса, подобрявайки управлението на производството, трябва да бъде 25:60:15.\nАко в завода има 10 цеха, то подобряването на управлението на всеки от тях може да повлияе на общата ефективност на производството в рамките на 1,5%. Ако ефективността в един цех се увеличава с 10%, което е доста оптимистично, то общата ефективност ще се увеличи с 0,15%. А колко ресурси и усилия са необходими, за да бъде постигнат този резултат?!\nТой продължи: А какво може да очакваме ако тръгнем по пътя на оптимизация на натоварването на универсалното оборудване в цеха. Засега няма да обсъждаме как това ще повлияе на корпоративната политика за управление на производството ( не всичко, което е полезно за цеха отговаря на интересите на завода).\nОпределянето на норми за време на операциите, които са близки до реалността, можем да очакваме в серийното и едросерийното производство, където се извършва хронометриране на операциите. Но в тези производства обикновено потоците са оптимизирани още на етап проектиране на цеховете.\nЗа дребносерийното и индивидуално производство може да се очакват грешки в оценката на нормите за време в рамките на +/- 15%. И това е оптимистична оценка, приложима в случаите, когато тези времена не се използват за целите на управлението на работната заплата.\nДоброто натоварване на универсалното оборудване в такова производство достига до 75%. Приемаме, че се опитваме да увеличим натоварването с 10%. Отчитайки грешката в нормирането, получаваме грешка и в оптимизираното натоварване почти 13% (75%х110%x15%=12,4%).\nОказва се, че резултата към който се стремим, по-малкото грешни данни, с които оперираме, определя резултата като съмнителен. В резултат, приказките за оптимизация на натоварването на универсалното оборудване правят само добро маркетингово впечатление.\nПри това, за такава оптимизация на натоварването на оборудването, където се оценяват минути е необходимо да се обезпечи обратната информация за изпълнение на нарядите в рамките на минути, без да бъде преустановявана работата на машините. Ако по време на планирането липсва обратна информация за изпълнение на нарядите, не можем да очакваме каквато и да е оптимизация на натоварването.\nДа допуснем, че сме планирали възможно най-оптимизираното натоварване на машините. Системата е разпределила нарядите в такава последователност, при която се получава максимално натоварване. Утвърждаваме нарядите, започваме работа, но днес при чичо Иван производителността не се получава. „Дреболия”, но нарушава нашия „най-добър” план, тъй като системата предполага спазване на зададената технологична производителност. Нарушаването на плана само от една машина води, лавинообразно, до нарушение на плана на останалите. Половин час след началото на работата планът ни се превръща в препятствие, който няма нищо общо с оптималността на натоварването.\nДа се откажем от MES? В никакъв случай! Просто трябва да направим правилни промени.\nКакво направи нашият директор, за да подобри управлението на производството в завода?\nС помощта на система „Техноклас” в завода направиха анализ на асортимента на детайлите и разработиха алтернативен модел на производство на основата на машини с ЦПУ. В следствие на резултатите създадоха два проекта за преоборудване на завода и заместиха два участъка с две производствени клетки.\nПървата клетка включва 10 стругови центъра с ЦПУ, а втората – четири обработващи центъра (сега вече 8). Цялото оборудване беше закупено от корпорация MAZAK. Интегрираха система „Техноклас” със системата за управление на производствени клетки CPCProductionSchedulerYamazakiMazakCorporation.\nИзборът на инструментална екипировка проведоха също на основата на анализ, реализиран в „Техноклас” . Анализът показа, че 82% от производството представлява производство на 63 детайла. Инструментите бяха подбрани на базата на анализа за производството на тези детайли. В резултат на което беше постигната икономия в размер на 30% от стандартната комплектация – разходите намаляха с 500000 евро.


Интервю с Митко Пъчев, собственик на говедовъдна ферма в с. Долно Къпиново. - НАРМС\nИнтервю с Митко Пъчев, собственик…\nДнес ще Ви срещнем с Митко Пъчев, фермер, който развъжда породата Симентал в село Долно Къпиново. Селото се намира в община Кирково, област Кърджали, в сърцето на Източни Родопи. С дейността си Митко напълно опровергава общо приетото становище, че по тези места може да „вирее“ само местното Родопско говедо.\nРазговаряме с него на ежегодното отчетно събрание на НАРМС, което се проведе през ноември в град Троян.\n– Здравейте, г-н Пъчев. Благодаря, че ни отделихте от времето си! Разкажете ни за себе си.\n– Здравейте, казвам се Митко Пъчев, на 40 години съм и съм родом от Кърджали. Собственик съм на ферма в с. Долно Къпиново. Преди да започна да се занимавам с говедовъдство имах бизнес в областта на международния транспорт и притежавах 9 ТИР-а. След финансовата криза през 2007 г. много фирми в Европа преустановиха тази дейност. Това направих и аз, и се насочих към говедовъдството, тъй като в семейството ми винаги са се отглеждали животни. Дядо ми и баща ми отглеждаха овце и кози. Започнах с малко животни, десетина черно-шарени говеда. Впоследствие купих от един приятел няколко Симентала, свързах се с Атанасов и започнах да осеменявам само със семенен материал от Симентал. В момента имам над 60 животни като повечето от тях са чистопородни и постепенно изчиствам стадото.\n– Какви, според Вас, са основните различия между Симентала и черно-шарените животни?\n-Разликата е огромна! Несравними са показателите на млякото, а и мъжките приплоди оставям и угоявам за месо. Сименталите са много по-добри определено. Животните се чувстват много добре, спокойни са и много лесни за отглеждане. При мен то е вързано, а доенето е с централен млекопровод.\n– Кое най-важното при отглеждането на животните от Вашия опит?\n– Храненето. Аз самият не бях много вещ в тази област, но с помощта на консултанти и специалисти с времето намерих правилното решение и сега съм доволен. Посещавам изложения и мероприятия в чужбина, за да се ограмотявам постоянно. Това е много важно за всеки фермер.\n– След като сте имали възможност да посетите чуждестранни изложения и ферми, какво можем да се научим от тях?\n– За съжаление в България сме много изостанали в животновъдството от Западните държави. Там подпомагането и като цяло отношението към този бизнес е съвсем различно. Фермерите също имаме вина за това. При нашите условия е много по-трудно да се развива едно модерно стопанство. Ние нямаме сигурността да рискуваме, да инвестираме. Истинският, работещият фермер не е приоритет при схемите за подпомагане. Тази точкова система дава привилегия на големите играчи, а малкият и среден бизнес, който е гръбнакът на икономиката е поставен в условия на постоянни проверки и изисквания, за да получи една много недостатъчна помощ. Проектите често се печелят от подставени лица или „свои хора“, които нямат никакво намерение да се занимават с животновъдство и да са от полза на държавата и бранша, а просто усвояват едни пари.\n– Вие все пак сте успял да се възползвате от една от мерките за подпомагане. Какво успяхте да изградите?\n– Построих фермата. Мислех за по-мащабен проект, но в България, наистина, е трудно да се рискува. Кандидатствал съм по още 3 програми след това, но неуспешно. Реших да се справям със собствени средства и в момента изграждам обор за 100 крави. Надявам се по предстоящия прием по мярка 4.1 да успея да купя и малко техника.\n– Защо има смисъл да се членува в развъдна организация. Вас само субсидията ли Ви мотивира?\n– Субсидията е само една от причините, но срещите с колегите, административната помощ, семенният материал и контактите са не по-малко важни. За съжаление гилдията не е достатъчно сплотена и това ще е така, докато сме слаби финансово и административно сме силно зависими. Нормално е всеки да се оправя както може при тези условия. Селекцията също изобщо не е на нужното ниво, все още.\n– Малко звучи като омагьосан кръг. Не смятате ли от друга страна, че ако фермерите положат усилие да се сплотят и да защитават заедно правата си, държавата няма да има друг избор освен да осигури нужната подкрепа?\n– Разбира се, но манталитетът ни е друг. В България като цяло хората трудно се обединяват.\n– От кого според Вас трябва да започне инициативата?\n– От нас разбира се. Тези срещи между колегите, като тази сега, са много важни. Трябва да са повече и да се научим да гледаме в една посока, да се сплотяваме и да си помагаме, да се развиваме постоянно.\n– Чудесен призив! Ще Ви посетим, за да ни покажете новия обор, а дотогава успех!\n– Успех и на вас!\nВОДЕЩА НОВИНА, НОВИНИ, ОТ ФЕРМИТЕОт: NARMS януари 13, 2020\nПредишнаPrevious post:Интервю с Ангел Воденичаров от с. ДъбницаСледващаNext post:ПРОДАВА – камион за транспортиране на животни


15 нови жеста за iPhone X » Сайт за смартфони, инструкции, съвети, оценки.\n15 нови жеста за iPhone X\nСобствениците на iPhone X ще трябва да се отучат от познатите жестове, които са работили iPhone през последните 10 години. Страничен ефект на екрана без рамка без бутона Начало е новата система за взаимодействие с интерфейса с помощта на жестове. За да се добавят нови жестове Apple, трябваше да се променят и старите. Сега трябва да използвате различни функции по нов начин. Започвайки от Центъра за управление и завършвайки с Siri.\nПо-долу сме събрали всички жестове, които собствениците на iPhone X трябва да запомнят.\nПрочетете също: Разпаковане на снимка iPhone X\n2. Отключете чрез разпознаване на лица\n3. Начален екран\n4. Превключвател на приложения\n5. Бързо превключване между приложения\n6. Принудително затваряне на приложения\n7. Контролен център\n9. Снимка на екрана\n11. Изключване iPhone X\n12. Удобен достъп\n13. Принудително рестартиране\n14. Режим на възстановяване\n15. Временно деактивиране на Face ID\nСега, за да активирате екрана, трябва само да го докоснете. iPhone X също има функция Raise to Wake.\nFace ID замени Touch ID. Когато вдигнете телефона, ще трябва да го донесете на лицето си, за да се отключи. Ако екранът вече е включен, просто преместете погледа си към телефона. В горната част на екрана ще видите анимация със заключване, известяваща, че устройството е отключено.\nНаложително е да погледнете устройството. Face ID няма да работи, докато не види очите ви. За да ускорите процеса, погледнете екрана, преди да го докоснете. По този начин телефонът ще бъде отключен незабавно и няма да се налага да чакате.\nЗа да се върнете на началния екран от приложение, плъзнете нагоре от бялата лента. Това е по-скоро бързо прекарване, отколкото дълго преместване.\nЗа да отворите превключвателя на приложения, издърпайте светлината Начало, но спрете почти веднага. Когато системата разбере, че сте спрели, превключвателят на приложения ще се отвори. Можете да освободите пръста си и да превъртите приложенията надясно и наляво. Когато намерите това, от което се нуждаете, щракнете върху картата, за да отидете до нея.\n# iPhone X превключвателят на приложения изглежда неподходящ! pic.twitter.com/Y9FyCrnPdO\n– Петър Трайков (@petar_traykov) 25 октомври 2017 г.\nМожете да плъзнете надясно или наляво по индикатора Начало, за да превключвате бързо между скорошни приложения. По този начин можете бързо да превключвате между няколко приложения, с които работите често. Например Mail, Safari и Calendar.\nОтворете превключвателя на приложения, след което плъзнете нагоре картите с приложения.\nЗа да отворите Центъра за управление, плъзнете надолу от горния десен ъгъл. Това е дясното „ухо“ до изреза, който показва процента на батерията. Ако плъзнете надолу от левия край, се отваря Търсене.\nЗа да се обадите Siri, задръжте страничния бутон. Можете също да активирате активирането с фразата „Здравейте Siri“.\nЗа да направите екранна снимка, едновременно задръжте бутона Side и бутона за увеличаване на звука.\nЗа да използвате Apple Pay, докоснете два пъти страничния бутон. След това приближете телефона до лицето си и след това до терминала.\nЗа да изключите телефона си, задръжте страничния бутон и един от бутоните за сила на звука.\nФункцията за лесен достъп остава в iPhone X, но сега е в раздела за достъпност. Отидете в Настройки-> Общи-> Достъпност и активирайте опцията Лесен достъп. За да активирате функцията, поставете пръста си малко над индикатора Начало и го плъзнете надолу.\nАко имате проблеми с iPhone X и искате да го рестартирате, бързо натиснете бутона за увеличаване на звука, след това бутона за намаляване на звука и след това задръжте страничния бутон, докато логото Apple.\nКогато проблемът е сериозен, остава само да влезете в устройството в режим на възстановяване и да го възстановите чрез iTunes. За да направите това, свържете телефона си с компютъра и повторете стъпките за принудително рестартиране (увеличаване на звука, намаляване на звука, страничен бутон).\nПрочетете също: Как да въведете iPhone X в режим на възстановяване (DFU)\nПонякога има ситуации, в които трябва да изключите Face ID за известно време. За да направите това, просто стиснете горната част на телефона, докато едновременно натискате бутоните за увеличаване, намаляване на звука и странични бутони. Ще усетите вибрация. Това означава, че Face ID е деактивиран, докато не въведете паролата си.\nПрочетете също: Как временно да деактивирате Face ID на iPhone X


Хармонична София - мечта или реалност | Вестник "ДУМА"\n30 Октомври 2020петък12:28 ч.\nТабелите в София ще бъдат в един стил\nСтоличните общински съветници са на път да приемат Наредба за градската среда, която да направи града по-красив и чист\nНа път е да се изпълни една дългогодишна мечта на главния архитект на София Здравко Здравков - приемането на нормативен документ, който да направи София по-хармоничен и красив град. Вече близо пет години Здравков полага усилия да създаде и да прати за гласуване в Столичния общински съвет Наредба за градската среда. Тя трябва да регламентира как да изглеждат фасадите на сградите, как да се подбират цветовете им, какво не бива да ги загрозява, как да се уеднаквят табелите в града, какви да бъдат спирките на градския транспорт и прочие правила, които да ограничат претрупването и безвкусицата. Целта на документа е безредието, шаренията и произволният кич да изчезнат най-вече от центъра и той да запази автентичния си облик, да заприлича повече на старите европейски столици.\nИдеята за нова визия на София бе промотирана от Столичната община през 2016 г., когато още се чакаха промените в Закона за устройството на територията и Закона за устройството и застрояването на столицата. През следващите години периодично в публичното пространство се носеше мълва за проекта, тиражираха се бъдещите цветови решения за сградите, ролята на собствениците им или шрифта на информационните табели по улиците. До представянето на готов документ се стигна едва това лято и той бе публикуван за обществено обсъждане. Оказа се, че в общината са пратени едва пет позиции, от които само една е на професионална организация, а останалите - на частни лица. Според кметството това означава едно - че документът е достатъчно добре прецизиран и не буди критики. Общински съветници обаче вече заявиха, че е желателно все пак да се проучи по-широко мнението на професионалистите в областта, а и на хората, които ще бъдат засегнати - собствениците на сгради. От тях се очаква да ги приведат във вид, който да отговаря на изискванията на новата наредба. Дали обаче те имат средства и ще искат ли да ги инвестират е друг въпрос. Какво ще изиска наредбата от тях и от бъдещите строители на нови сгради?\nФасадите може би са най-важният елемент, към който има изисквания новата наредба. В момента всеки собственик решава с какъв цвят да ги боядиса, къде да наслага климатици и решетки, как да прекара безброй кабели. В резултат дори в центъра на София бодат очите ярко зелени или цикламени фасади. Още по-болна тема са безразборно поставените външни тела на охладителни уреди, които се разминават с висящи кабели, много от тях отдавна неизползваеми и дори опасни. Липсата на поддръжка на сградите, падащи мазилки, лющещи се бои също са мъчителна гледка. Не са едно и две доказателствата за отсъствието на единно художествено оформление, което основно засяга централната част. Именно на нея най-вече се набляга в правилата с изисквания за визията на градските пространства.\nВ документа историческият център е обособен в две зони и за тях има задължителни стандарти за цвят, форма, материал, осветеност, стил, размер, разположение и композиция. За всички останали части - широк център, стари периферни квартали, индустриални зони, изискванията са по-сводобни. Допустимите цветове за фасадите на сградите са ограничени до нюанси на бежово, жълто, оранжево, червено, сиво и зелено, но в центъра те могат да са само три. Общо шестте цветови палитри имат за цел да доведат до общо стилово единство. За да се стигне до него, стандарти се въвеждат и за изгледа на информационните, туристическите, узакателните и всякакъв вид табели. Те ще бъдат с унифицирани шрифтове от фамилията "София Санс", подчинена на техническия стил от началото на XX век.\nРазнообразието от спирки на градския транспорт, с които сме свикнали, също ще бъде ограничено. Те ще си приличат по визия, разликите ще бъдат в наличието или липсата на елементи, като реклами, кошчета, навеси. Най-общо спирките ще са два вида - в централната част и представителните обществени места, и в останалите зони. Дизайнът на първите включва амбициозни цели като осветление, рекламни пана, ламинирано стъкло, отоплителна и климатична техника. Вторите ще са по-семпли - без електричество, а материалите ще са вандалоустойчиви.\nИ докато спирките и табелите са работа на Столичната община и отговорността за изпълнението на наредбата е изцяло нейна, не така стоят нещата със сградите. Те са частни и собствениците им сами трябва да поемат инициативата и да отделят средства за изчистването на сградите и привеждането им във вид, съответстващ на изискванията. Докато прилагането на правилата за бъдещите сгради е в рамките на възможното, то за съществуващите това ще бъде предизвикателство. От общината си дават сметка за това и са предвидили санкции за неизпълнение - от 200 до 500 лева за физически лица и от 500 до 2000 лева за юридически. Практиката обаче показва, че глобите рядко плашат българина, а често не се и прилагат от отгворните фактори с ясното съзнание, че полза няма да има. Експертите добре знаят, че от години има проекти за външния облик на улиците "Позитано" и "Витоша", но те така и не са изпълнени. "Когато не са задължителни, правилата остават пожелателни за собствениците им", заяви и арх. Здравков при едно от обсъжданията на наредбата.\nНе за първи път Столичната община се хвали с утвърждаването на важен документ, който ще въведе ред. Помним Наредбата за рекламата и преместваемите обекти, приета измъчено и след много критики преди две години. Тя залагаше на рестрикции и коренна промяна в политиката по отношение на външната реклама, фирмените информационно-указателни табели, безразборното ползване на тротоари и места за рекламиране. За тези две години обаче видимо нищо не се промени. Дали така няма да се получи и този път, а отколешният блян на арх. Здравко Здравков да остане утопия?


От последните минути: ГЛАДНИ ИНВАЛИДИ ОКУПИРАХА ПАРЛАМЕНТА! ПОЛИЦИЯТА ГИ НАРИТА с количките и бастуните! Герберските медии мълчат! (УНИКАЛНИ СНИМКИ) Виж Тук: - Скандално\nИнвалиди и техни близки се опитаха днес да окупират сградата на Парламента, но въоръжени до зъби полицаи ги избутаха в градинката, за да не нарушават спокойствието на депутатите.\nЖалката гледка не бе заснета от нито една телевизия и до 13 часа не се появи в нито един сайт като новина, че такъв протест изобщо се е състоял. Защото по това време медийните босове са звънели като луди на герберските си и соросоидни господари да им спуснат заповед дали да отразят събитието и какво да напишат.\nСамо ние от Skandalno.net изпратихме там свой репортер и единствени разказваме цялата истина за това, което се случи:\nИнвалидите и техните близки се организираха във Фейсбук с намерението да потърсят сметка от правителството в оставка на Бойко ѝБорисов и народните избраници защо ги оставят на ръба на мизерията.\nПолицията веднага изслухтя за намеренията на болните и техните близки и изненадващо ги посрещна с кордон пред сградата. Да не би някоя баба с две патерици да наруши комфорта на депутатите, или някой да използва инвалидната си количка като оръжие.\nПричина за протеста стана и дългоочакваното решение на НС за обезщетение на болните. Народните представители „милостиво“ гласуваха да се увеличи помощта за децата с най-висока степен на увреждане (90% и над 90%) и те вече ще получават всеки месец почти полуадекватна за нужните им сума – по 800 лева на месец. Е, не цялата, защото част от нея ще отива за задължителния личен асистент.\nПомощта за децата с увреждане от 70% до 90% е вече 450 лв., а децата освидетелствани със степен между 50% и 70% ще взимат по 350 лв. на месец.\nТова разбира се е пълна подигравка, защото единият родител задължително не работи, за да се грижи за детето и всъщност тези пари трябва да се разделят на две. За него и за болния. А те не стигат нито за храна, нито за лекарства, нито за поддържащо лечение.\nСнимката е от миналогодишния протест на инвалидите в София\nИ ако на децата все пак беше подхвърлено нещо в стил: „Вижте как се грижим за народа“, то за останалите инвалиди, на възраст от 18 до 70 години, не беше дадена и стотинка. Те продължават да получават мизерни пенсии от по 150 – 200 лева и с тях трябва да се мъчат да оцеляват.\nЕто и разказа на Стефан Димитров, един от протестиращите. Съпругата ми е болна от множествена склероза с 96 процента инвалидност. На легло е, неподвижна е и не може да се обслужва сама. Пенсията й е 290 лева, които не стигат дори за памперсите. Да не говорим, че тя трябва да се храни, да взима лекарства, да бъде обгрижвана. Аз не мога да се превърна в болногледач, защото в такъв случай и двамата ще умрем от глад и студ. Затова се налага всеки ден да ходя на работа. А тя остава сама, без да може да мръдне, без дори да може да се пресегне за чаша вода. И търпеливо чака да се върна: Гладна, жадна, изплашена и отчаяна. А аз започвам да я преобличам, да я храня и изобщо не мога да си почина. Сутрин процедурата се повтаря, затова и съм непълноценен в работата си.\nИ така е всеки ден!\nДоскоро бяхме включени в европейска програма и личен асистент идваше по четири часа на ден вкъщи – поне да я нахрани и да й смени памперса. Тази година обаче ни отрязаха, защото парите от ЕС били свършили /а може би са потънали в нечии джобове/ и не я класираха, защото имала ниска степен на инвалидност. Забележете – един напълно обездвижен човек, който има дадени от ТЕЛК 96 процента инвалидност, е недостоен, според нашите чиновници и депутати, да получи помощ, понеже не бил достатъчно болен! Е колко още трябва да е болен, според тях? В кома ли да е? Та жена ми си е направо жив труп!\nЛекарите ни препоръчват процедури и рехабилитация, но за това също не се отпускат пари. Откъде да ги вземем? Как да облекча поне малко живота й? Тя е обречена да страда сама! И аз покрай нея! А на държавата за такива хора като нас – не й пука!“ – завършва тъжната си изповед г-н Димитров.\nДа, на соросоидната ни, разкапана от корупция и безчестие държава България не й пука, г-н Димитров!\nИнвалидите масово не са гласоподаватели – няма как да ги ухажват, за да получат някой глас!\nИнвалидите тежат на държавния бюджет!\nИнвалидите са ненужни в неолибералното, колониално, варварско и безчувствено общество, в което западните ни господари ни натикаха да живеем.\nА директивата на порочния западен модел е „ненужният обществен елемент“ пенсионери и инвалиди да бъдат държани полугладни, без лечение и на принципа – който оцелее!\nОцелелите излязоха днес да просят милостиня.\nНа обяд депутатите хукнаха към близките скъпарски ресторанти да хапнат и да обсъдят някоя сделчица.\nИнвалидите викаха насреща им „Убийци!“ и „Оставка“!!! Но срещнаха само празните и безразлични очи на онези, които обещават всичко, а когато влязат в парламента – не изпълняват нищо от обещаното.\nИнвалидите срещнаха и здрави, угоени момчета с бели каски и надписи на гърба „POLICE“! Които ги избутаха и разгониха от площада! Тях- протестиращите и скандиращи срещу ГЕРБерския геноцид, който унищожи солидарността, справедливостта и вярата в едно по-хуманно общество…ГЕРБерския прозападен режим, който унищожи България!\nДепутатите хлътнаха в топлите заведения да си поръчат най-скъпото от менюто, а болните и сакатите останаха гладни да скандират от градинката до парламента.\nНечути, забравени, подминати и изхвърлени… като боклуци!\nКато човешка измет, която е излишна.\nЕ, няма такава безчестна държава! Skandalno.net\nПаника! Режат документи и ги изнасят с чували от министерството на финансите\nНинова: Няма да подам оставка. Има сили, които целят да ни Ликвидират! Продължаваме напред до Победата! (С ВИДЕО)\n6 кометара за От последните минути: ГЛАДНИ ИНВАЛИДИ ОКУПИРАХА ПАРЛАМЕНТА! ПОЛИЦИЯТА ГИ НАРИТА с количките и бастуните! Герберските медии мълчат! (УНИКАЛНИ СНИМКИ) Виж Тук:\n07.12.2016 в 15:33\nНе е ли време всички политически изроди да бъдат изритани задедно с любовниците и привилегиите им?\nЛеля ми е на легло, за да наемем жена ни искат 900 лева, че и квартира. Представа си нямам как би се оправяла само с нейната пенсия от 180 лева.\n08.12.2016 в 3:53\nЯвно в тая държава всеки въпрос се политизира.Сега като подаде оставка правителството почнаха разни политически шизофреници да използват инвалиди,болни деца и т.п.Къде бяхте господа когато фъководехте правителството.\nУмньо, ако ти беше инвалид и протестираше, за да оцелееш и полицаите грубо те изблъскат настрана, приятно ли щеше да ти бъде!?Защото полицаите изпълняват волята на политиците, които ти защитаваш.\n08.12.2016 в 9:34\nДосега ГЕРБ ги лъжеше, а сега прие закона само за децата. Нормално е другите да се почувстват обидени.\nЖалка картина е, животът те мачка, правителството, политиците и цял живот оставаш половин човек!\n08.12.2016 в 9:55\n„Родната“ полиция ме пази, пееше Веселин Маринов…\nВашият отговор на Джули Отказ\nВъведете кода за проверка: * 2 + 3 =


През 2022 година ще продължи да функционира изграденият от НСИ и НАП единен вход за подаване на годишните отчети за дейността, т.е. ще можете да подадете годишния си отчет за дейността (ГОД) на едно място съгласно Заповед за определянето на реда, начина и сроковете за подаване на годишния отчет за дейността на задължените лица (респонденти).\nВАЖНО! НСИ Ви предоставя възможност да подавате годишните си отчети за дейността по електронен път (on-line) в Информационна система “Бизнес статистика” от 01 март 2022 година.\nНефинансови предприятия, несъставящи баланс – физически лица, извършващи стопанска дейност като търговци по смисъла на Търговския закон, включително едноличните търговци (ЕТ), както и физическите лица в случаите по чл. 29а от Закона за данъците върху доходите на физическите лица (ЗДДФЛ);\nИнвестиционни предприятия - инвестиционни посредници, инвестиционни дружества, управляващи дружества, договорни фондове и дружества със специална инвестиционна цел\nГодишен отчет за дейността на фондовете за допълнително пенсионно осигуряване през 2021 година;\nГодишен отчет за дейността на фондовете за извършване на плащания през 2021 година\nПредприятия с нестопанска цел - сдружения и фондации, вкл. политически партии, църкви, читалища и др.\nГодишен отчет за дейността на предприятията в ликвидация или в несъстоятелност за 2021 година\nГодишен отчет за дейността на предприятията в ликвидация или в несъстоятелност за 2022 година\nПредприятия, които нямат задължение за подаване на Годишен отчет за дейността (ГОД)\nПредприятия, които не са осъществявали дейност по смисъла на Закона за счетоводството (ЗСч) и нямат задължение за подаване на ГОД, могат да декларират това обстоятелство еднократно за първия отчетен период, в който не са осъществявали дейност, като подадат в НСИ декларация (Приложение № 11 - Декларация за предприятия с приходи и разходи под 500 лева и за предприятия без дейност), с която да декларират икономическа неактивност за 2021 година.\nВ случаите на прекратяване с ликвидация или с обявяване в несъстоятелност през 2022 г., за лицата не е налице задължение за подаване на ГОД. Те могат да подадат в НСИ, ГОД за предприятия в ликвидация или в несъстоятелност за 2022 година (Приложение № 10 - ГОД за предприятия в ликвидация или в несъстоятелност за 2022 година).\nПо електронен път, чрез КЕП или чрез ПИК, издаден от НАП - в ИС „Бизнес статистика“ на адрес - https://isbs.nsi.bg , като:\nс КЕП може да бъде подаден от всички групи задължени лица;\nзадължително с КЕП се подава от данъчно задължени по ЗКПО/ЗДДФЛ лица;\nможе да бъде подаден с ПИК единствено от лица - нефинансови предприятия, несъставящи баланс - физически лица, извършващи стопанска дейност като търговци по смисъла на ТЗ, вкл. ЕТ, както и физически лица в случаите по чл.29а от ЗДДФЛ.\nХартиени формуляри на ГОД се подават единствено с годишната данъчна декларация (ГДД) по чл. 50 от ЗДДФЛ на хартиен носител в съответните териториални структури на НАП, по пощата с известие за доставка /обратна разписка/, само от лицата по чл. 51, ал. 1 от ЗДДФЛ, които към момента на подаване на ГДД по чл. 50 от ЗДДФЛ са с прекратена регистрация или нямат регистрация като едноличен търговец.


Полицейска гонка с пиян шофьор на ТИР едва не завърши трагично - Фактор\nПолицейска гонка с пиян шофьор на ТИР едва не завърши трагично\nВ опит да избяга 32-годишният водач блъснал една от полицейските коли и отпрашил по шосето\nПиян шофьор на ТИР е блъснал полицейски автомобил след преследване. Това съобщиха от пресцентъра на МВР в Пловдив, съобщава "Фокус". Преследването е организирано от автопатрули на Пловдив и Стара Загора. С риск за живота си полицаи задържали 32-годишен мъж от Раднево, шофирал товарен автомобил след употреба на алкохол. За да избегне налагане на наказание, водачът е създал реална опасност за нараняване на униформените, блъснал е и една от полицейските коли.\nСигнал за това, че шофьор на ТИР не е спрял на подаден със стоп палка сигнал в района на тунел „Траянови врата“ на АМ „Тракия“, бил подаден към дежурен пътен патрул час след полунощ днес. Малко по-късно товарният автомобил бил забелязан на територията на Пловдивска област. Превозното средство често сменяло лентите за движение и създавало опасност за останалите участници в движението. С включени светлини и звуков сигнал, след кратко преследване, водачът на камиона спрял. Последвала проверка, а извършената проба с алкодрегер, показала, че 32-годишният мъж шофира след употреба на алкохол. За да избегне последващите наказания, той рязко потеглил, създавайки реална опасност да нарани единия от проверяващите го полицаи.\nУниформените продължават преследването, в което се включват екипи и на Стара Загора. В района на Казанлък, възползвайки се от намалената скорост, те препречили пътя на ТИР-а и предприели действия за свалянето на шофьора от кабината. Водачът обаче не се подчинил, потеглил рязко в обратна посока, удряйки една от полицейските коли. На около 200 м от мястото спрял, изскочил от камиона и побягнал през канавката. Минути по-късно той бил задържан от преследващите го полицаи. Срещу него са образувани четири досъдебни производства. Работата по документиране на случая продължава.\nУлицата / шофьор, пиян, тир, патрулка, задържан


Автор: Екип Varna24.bg 14:22 / 30.03.2020 Коментари (3) 521\nЦените на петрола се сринаха до нива от 2002 г., съобщават информационните агенции.\nСтойността на майските фючърси на сорта West Texas Intermediate (WTI) намаля с 5.85%. По данни на лондонската борса ICE, тази сутрин барел WTI струва малко над 20 долара. Отбелязаният минимум е 20.06 долара.\nЦената на сорта Brent отбеляза спад от 7%, до 23.28 долара за барел.\nДа пада още. Да фалират всички шистови изроди, които тровиха земята и водата години наред. После да падне още повече, да фалират всички изроди, които вадят тая отрова от земята и моретата. Смърт на петрола. Край на петролно-доларовата мафиотска матрица. Фалит на най-долната и опасна империя в човешката история. Нова ера за чистата и безплатна енергия, която е навсякъде е около нас и е безкрайна.\nПри тези цени на петрола, нафтата и бензина у нас не би трябвало да са над 1, 5 лв, че и надолу но не би?!\nТактика, братчета мои.... Сега когато УЖ дремем в къщи и не ползваме БЕНДЗИНЪ, цената пада!!!! Утре като падне карантина та 3 лева..... Да ви е честито


Двете най-големи аукционни къщи вече са във френски ръце - Money.bg\nПатрик Драи, милиардерът-основател на телеком групата Altice, е постигнал споразумение за придобиване на популярната аукционна къща Sotheby's в сделка за $3,7 милиарда, включително дълга. Така компанията ще се върне отново в частни ръце, след като бе на борсата 31 години.\nПридобиването от френско-израелския предприемач означава, че двете най-големи аукционни къщи в света вече са в ръцете на френски милиардери. Преди двете десетилетия основният конкурент - Christie's - бе закупена от Artemis - холдинговата компания на семейство Пино.\nПрез последите две години Sotheby's и Christie's отчетоха редица рекордни аукциони на произведения на изкуство, след като пазарът се възстанови.\nДраи е най-добре познат в телеком и медийния сектори. Неговата Altice работи в САЩ, Португалия, Израел, Франция и Доминиканската република.\nИкономически новини / Компании / Сделки / Двете най-големи аукционни къщи вече са във френски ръце


Агрометерологична прогноза за месец август 2016\nДата: 01.08.2016 2120\nПонижение на температурите и нормализиране на топлинните условия се очаква в средата на първото десетдневие. През десетдневието в Западна България се прогнозират превалявания и подобрение на условията за развитие на земеделските култури.\nПрез август развитието на земеделските култури ще протича при температури около и над климатичните норми, а в голяма част от страната – и при дефицит на почвена влага. В края юли почвените влагозапаси в 50 и 100 см. слой при пролетните култури, с изключение на места в западните райони бяха оскъдни - под 50-60% ППВ (пределна полска влагоемност).\nВ началото на август прогнозираното сухо и горещо време, на места с екстремно високи максимални температури до 38-39°С, ще нарушава нормалния ход на физиологичните процеси при пролетните култури, ще влияе негативно на цъфтежа и оплождането при късните хибриди царевица и зеленчуковите култури.\nПонижение на температурите и нормализиране на топлинните условия се очаква в средата на първото десетдневие. През десетдневието в Западна България се прогнозират превалявания и подобрение на условията за развитие на земеделските култури. В източните и южните райони дефицита на почвена влага ще се задълбочава, което ще изисква прилагане на повишени поливни норми при късните пролетни култури.\nПрез втората половина на август част от късните полски култури ще приключат развитието си. При слънчогледа ще се наблюдава масово техническа зрелост, при соята-фаза узряване. В края месеца при средно късните хибриди царевица ще преобладава восъчна зрелост. При памука ще се наблюдава начало на разпукване на плодните кутийки.\nПрез третото десетдневие на август се очаква промяна на агрометеорологичните условия. Прогнозира се повишена вероятност за валежи, подобрение на водния статус в горните слоеве на почвата, което е от важно значение за по-качествено провеждане на дълбоката оран и предсеитбените обработки на площите предвидени за засяване със зимна рапица. В края на август започва агротехническият срок за сеитбата на маслодайната рапица.


forum.beer-bg.com • Виж темата - Стабилизатор за вино след бурна ферментация\nСтабилизатор за вино след бурна ферментация\nот newguy » 07 Окт 2019, 18:38\nВече изчетох май доста по темата но май малко късно.\nЗа втора година слагам вино като миналата година сложих серниста киселина и виното като за първи опит стана очудващо добре без да го барам много много.\nСега се притеснявам, че тази година пропуснах тази стъпка и не съм сигурен дали ще стане нещо.\nБурната ферментация мина и даже захарността падна на 0 и на трите бидона.\nТа въпроса ми е имали някакви стабилизатори за виното, които трябва да сложа сега или по-късно когато го източвам или да го оставя както е сега и да се моля гроздето да е било хубаво и да нямам ядове?\nРегистриран на: 07 Окт 2019, 14:23\nRe: Стабилизатор за вино след бурна ферментация\nот rajev » 07 Окт 2019, 21:22\nСлед като го източиш и мине тихата ферментация ще го откалиш да махнеш утайките.Ще го преливаш от високо да се цамбурка яко.и след това слагаш половин милилитър серниста киселина на литър вино(100литра вино 50мл серниста).\nот GunGod » 08 Окт 2019, 11:07\nАз бих посъветвал друго. След като го източиш, го остави на воден клапан и след една седмица откаляваш. Не ви трябва тази смрад във виното, колкото по рано се премахне по добре!\nАко след седмица пак има кал съветвам и нея да махнеш. Проблема е че повечето съдове не позволяват да се види дали и колко утайки има и затова се оставя контролна проба при същите условия примерно прозрачно шише 2л, по него се определя дали и кога има нужда от откаляване както и други проби и тестове.\nСлед приключване на тихата следва откаляване и сулфитиране. За целта препоръчвам да се ползва КМБС а не разтвори на серниста защото те изветряват а и не се знае със сигурност каква е била началната концентрация, ако гроздето е било здраво 6-7гр на 100л разредени в няколко милилитра вода. При КМБС това не може да се случи а дозирането е изключително прецизно! Сернистата е подходяща само за дезинфекция на съдове.\nот MadButcher » 08 Окт 2019, 16:42\nНе знам това има ли го тук, на мен ми е полезно\n(398.88 KiB) 88 пъти\nот victoryvt » 09 Окт 2019, 15:36\nИма всичко, даже е закачена темата най-отгоре :\nРолята на серния двуокис (серниста киселина или КМБС - калиев метабисулфид) е много важна за винарството още от времето преди Пастьор.\nИзползва се на етапа преди ферментация, както и на етапа преди бутилиране.\nДозите много зависят от качеството на гроздето, както и на здравето на младото вино.\nВ общи линии принципът е да се внесе минимумът от серен двуокис в гроздовата мъст и след това само ако е нужно за вино за отлежаване.\nВино за бърза консумация не се сулфитира повторно !\nИзключение прави болното вино - провлачване, първи признаци на вкисване и т.н.По принцип болно вино може да имаме ако не сме сулфитирали добре в началото и сме попаднали на лошо грозде - загнило, недоузряло, болно от някаква болест и с ниска захарност.\nВина, започнати от гроздя с 24 и нагоре захарност много трудно могат да се развалят, тъй като натрупват над 14% алкохол, който ги пази от всякакви бактерии.\nРазбира се, важно е да са изферментирали докрай.\nА с диви дрожди това почти не може да стане, защото спират при около 5-7% захарност и оставят виното сладко, оттам и след това се развиват други микроорганизми - бактерии, диви дрожди, плесени.\nТа с две думи - на въпроса "Трябва ли сега докато още ферментира да го сулфитирам ?" - отговорът е твърдо НЕ !\nПърво, защото ако ферментацията е в ход и сулфитираш, ще замирише на сероводород (запъртъци) и ще я спреш окончателно. После ще трябва да я рестартираш.\nВторо, защото нямаш никаква причина (освен ако не усещаш някаква болест - най-често вкисване).\nОставяш младото вино в друг съд (откаляване) и по желание на воден клапан. Търсиш му ТОПЛО място (20гр.) за около месец, за да протече спонтанно ЯМКФ (ако нищо не ти говори - виж линка по-горе)\nОткаляваш втори път и тогава вече - мериш дали захаромерът потъва до под 0-та, ако е така - имаш младо успешно изферментирано вино, с евентуално приключила ЯМКФ (и да не е - не е болест).\nПомирисваш, вкусваш, цъкаш с език дълбокомислено и установяваш дали е в рамките на 3.2 - 3.3 пеха (или мериш с пехаметър).\nИзрази от типа "Има кисела жилка" не толерирам аз поне - има си уреди, мери се всичко.\nАко все пак забележиш бяла пелена по повърхността и усещаш мирис на оцет, както и вкус на оцет, можем да говорим за болест (цветясване или оцетно вкисване).\nЧак в този случай само ще говорим за лекуване чрез източване под пелената и сулфитиране.\nАко обаче не мирише на оцет и няма пелена, а просто на тебе ти се струва леко кисело - не е болест.\nИма време след това последно откаляване да престои на студено и да му падне винения камък (винена киселина на кристали).\nЧак тогава (около и след нова година) ще имаш вино за тест, и евентуално за оставяне за отлежаване.\nАко ще го бутилираш и не си сулфитирал гроздето преди ферментацията - тогава чак говорим за сулфитиране с цел стабилизация.\nВ повечето случаи, първоначалното сулфитиране преди ферментацията даже е предостатъчно.\nАко ще се прави бистрене с бентонит или желатин - тогава също може да се сулфитира с малка доза.\nТа, за край - сега е рано за сулфитиране на готовото вино и късно за сулфитиране на гроздовата мъст\nЗа следващата година прочети добре технологията от линка, снабди се още преди беритбата с нужните материали - КМБС, дрожди, ензим, ДАФ, бактерии за ЯМКФ, бентонит и т.н. и си направи план какво и как ще правиш, на кои дати, в каква последователност и т.н.\nИ на всеки етап си записвай измерванията - захарност, температура (околна и вътре в бидона), пеха ако имаш уред, снимки ако трябва и т.н.\nМежду другото, ако сега си започнал спонтанна ферментация на грозде с 24 и нагоре захарност - ще имаш нужда от ДАФ или направо рестарт на спряла ферментация, но не и на серен двуокис


Canon PowerShot G7X Premium kit | FotoSviat.bg\nКод: G7 KIT\nДжобен фотоапарат за професионалисти\nPowerShot G7 X е проектиран специално за онези, които търсят безкомпромисно качество на изображенията от джобен фотоапарат. От финия метален корпус до впечатляващото качество на изображенията – всичко в него напомня първокласните характеристики на G серията на Canon.\nСнимайте с красиво разфокусиране на фона и изключителни детайли с вариообектива с голям отвор на диафрагмата (f/1.8-2.8) и сензор тип 1.0. Усъвършенствайте снимането при слаба светлина със системата HS и процесора DIGIC 6.\nУловете ясни детайли дори в най-трудните ситуации благодарение на обектива с голям отвор на диафрагмата (f/1.8-2.8), през който до сензора достига много светлина. Със своето 4,2x оптично увеличение (24–100mm) той е идеален както за заснемане с широк ъгъл, така и за близък план. Заснемайте изумителни портретни снимки с красива перспектива и разфокусиране на фона, използвайки широк отвор на диафрагма при пълно телеувеличение.\nТерминът "боке" произлиза от японска дума, означаваща разфокусирани части от изображение. В PowerShot G7 X се използва диафрагма с девет елемента за гладко разфокусиране на фона и почти кръгли разфокусирани светли зони. Създайте красиви бликпове с 18 лъча в сцени с много ярки светлини.\nНаправете прекрасни снимки при слаба светлина и красиво разфокусиране на фона. CMOS сензорът тип 1.0 осигурява подобрена работа при слаба светлина във фотоапарат с компактни размери. Неговата светлочувствителна площ е почти 3 пъти по-голяма от тази на сензорите тип 1/1.7 и така осигурява повишена светлочувствителност, намален шум (особено при високо ISO) и по-широк динамичен диапазон. Също така позволява по-голяма творческа гъвкавост с по-малка дълбочина на рязкост за професионално изглеждащ разфокусиран фон.\nНезависимо дали снимате през деня или през нощта, снимките ви ще улавят сцената точно така, както си я спомняте. Системата HS на Canon – с DIGIC 6 и голям (тип 1.0) 20,2 MP CMOS сензор – ви осигурява изключително качество на изображенията и отлични резултати при слаба светлина. Затова е лесно да се улови истинската атмосфера на момента без светкавица или статив.\nБлагодарение на интелигентния оптичен стабилизатор на образа вече няма да се тревожите, че заклащането на фотоапарата ще доведе до размазване на снимките. Този фотоапарат се адаптира автоматично и осигурява ясни и детайлни снимки и видео дори ако снимате при максимално увеличение или без статив при слаба светлина. Наред с това, вашите видеозаписи ще бъдат забележително стабилни благодарение на стабилизатора на образа по 5 оси за видео.\nКогато нещата се променят бързо, PowerShot G7 X ви дава възможност да действате бързо, като заснемате със 6,5 кадъра в секунда, за да сте сигурни, че сте уловили специалния момент. Наред с това, може да продължите да снимате с тази честота до 692 кадъра.\n31-точковият автоматичен фокус осигурява точно фокусиране\nУловете действието с високоскоростната 31-точкова AF система. Точките покриват широка площ от кадъра с индикация за потвърждение на избраните AF точки.\nБърз достъп до разширени контроли и настройки чрез специалния селектор за компенсация на експонацията, пръстена за управление на обектива и персонализируемите бутони. Използвайте пълен ръчен контрол и RAW с поддръжка на множество съотношения на изображението, за да заснемете точно снимката, която желаете. Вграденият ND филтър разширява възможностите за снимане, например снимане на дневна светлина с ниска скорост на затвора.\nИнтуитивен сензорен дисплей\nНасладете се на отлично възпроизвеждане и гъвкаво композиране. Висококачествен подвижен сензорен LCD дисплей с резолюция 1040k пиксела използва sRGB настройка за отлична точност на цветовете, яснота на изображението и контраст. Сензорният интерфейс позволява по-интуитивно управление и добавя редица полезни функции, като например "AF с докосване".\nЗаписвайте видео със свой стил\nЛесно е да запишете страхотно видео. С едно натискане на бутон можете да заснемете гладко и реалистично Full HD 60p видео със стереозвук в популярния формат MP4. Фокусирайте прецизно чрез функцията "MF подчертаване на контури" и изследвайте своята креативност чрез ръчен контрол при запис на видео.\nУлавяйте лесно удивителни изображения. Снимайте удивителни звездни нощни сцени, следите от движението на звездите или създавайте ускорени филми на звездите с помощта на режима "Звезди". Използвайте режима HDR, за да заснемете висококонтрастни сцени без статив, или "Разфокусиране на фона",\nза да постигнете красиво разфокусиране на фона в SLR стил. Създавайте лесно забавен видеопреглед на снимачния ден с HD (720p) качество с режим "Хибриден Авто".\nПоръчайте Canon PowerShot G7X Premium kit\nФилтър за неутрална наситеност\nПрибл. 20,2M (съотношение на изображението 3:2) \nДа (тип с изместване), Приблиз. 3 стъпки . Интелигентен IS с "Подобрен динамичен IS" по 5 оси\nND филтър (3 стъпки)\n250 – 1/2000 s (пълният диапазон се различава в зависимост от режима на снимане)\nПодвижен 7,5 cm (3,0”) sRGB PureColor II G сензорен дисплей LCD (TFT). Съотношение на изображението 3:2. Прибл. 1 040 000 точки. Капацитивен тип\n50 cm – 7,0 m (W) / 40 cm – 4,0 m (T)\nСмарт Авто (разпознаване на 58 сцени), Програма AE, AE с приоритет на скорост, AE с приоритет на бленда, Ръчен, Потребителски, Хибриден Авто, Творческа снимка, SCN (Портрет, Интелигентен спусък (Усмивка, Самоснимачка с намигане, Самоснимачка с разпознаване на лице), Звезди (Звездна нощна сцена, Следи от движението на звездите, Звезден портрет, Ускорено видео на звезди), Нощна сцена без статив, Под вода, Сняг, Фойерверки), Творчески филтри (Широк динамичен диапазон, Носталгично, ефект "Рибешко око", Ефект "Миниатюра", ефект "Фотоапарат играчка", Разфокусиране на фона, Мек фокус, Монохромен, Супернаситени цветове, Ефект "Постер"), Видео\nСмарт Авто (разпознава 21 сцени), Стандартен, Програма AE, Ръчен, Портретна снимка, Носталгично, Ефект "Миниатюра", Монохромен, Супернаситени цветове, Ефект "Постер", Под вода, Сняг, Фойерверки, iFrame видео\nПрибл. 6,5 снимки/сек., до 692 снимки \nс AF: приблиз. 4,4 снимки/сек. \nв режим Live View: Приблиз. 4,4 снимки/сек. \nУскорено видео на звезди (Full HD) 30 fps, 15 fps\n(Full HD & HD) До 4 GB или 29 min 59 s \nJPEG компресия (Exif 2,3 [Exif Print] съвместимост) / Design rule for Camera File system и DPOF вер. 1,1 съвместимост), RAW, RAW+JPEG\nКорекция на ефекта\nMy Camera / My\nПрибл. 2 или 10 s, потребителска\nБезжична LAN (IEEE802.11b/g/n), (само 2,4 GHz), с NFC поддръжка \nПрибл. 240 min възпроизвеждане\n103,0 x 60,4 x 40,4 mm\nПрибл. 304 g (включително батерията и картата памет)\nКарта памет SanDisk SD Extreme Pro microSDHC 32GB и SD Adapter 100MB/s 667x V30 UHS-I | 39,00 лева\nSD Карта памет SanDisk и SD Adapter


Проф. Никола Михайлов (1876 – 1960 г.) е български художник живописец. Учи в Атина и Мюнхен, специализира в Париж и Лондон. Посвещава голяма част от изкуството си на Жената. Рисува портрети на видни българи. Създава и много композиции, вдъхновени от българския фолклор и митология.


Свещеник от Атон иска анатема за Ванга и Дънов - DenNews.bg\nВанга и Петър Дънов Снимка: pravda.bg\nАнатема за гадателката Ванга и основателя на Бялото братство Петър Дънов поиска йеромонах Висарион, втори епитроп на българския светогорски манастир "Св. Георги Зограф" в Атон.\nСвещеникът дебютира и като писател, лирически герои на книгите му са именно все още спорните личности на Ванга и Дънов.\nЗа двутомника "Петър Дънов и Ванга – пророци и предтечи на антихриста", съобщава на сайта си Българската православна църква. А самият йеромонах участва в сутрешния блок на Нова телевизия днес. Там в дебат с Нешка Робева, приятелка на Ванга той обясни, че гадателката е служила на тъмните сили, а състоянията й на транс били заради бесовете живеещи в нея. Според него анатемата е нужна, за да се спасят вярващите, които иначе биха приели Ванга и Дънов като светци и праведници.\nКнигата на Висарион ще бъде представена от него в столичния храм "Св. св. Кирил и Методий". Първата беседа ще бъде днес на тема "Ванга - портрет на една съвременна магьосница". Втората е на 22 март с акцент върху "Окултното лъжеучение на Петър Дънов".\n„Целта е да бъде разграничено истинското християнство от окултното, както и да се получи обществен дебат по темата”, каза йеромонах Висарион по телефона за "Тази сутрин" на Би Ти Ви.\n"Трябва да се чуе гласа на църквата. Да не се промиват мозъците на хората с думите на антихриста Дънов и врачката Ванга",\nкатегоричен беше свещеникът. Макар и след смъртта на двамата, по думите му църквата трябва да се бори с оставеното от тях "заразно" наследство.\nСпоред него когато има духовни проблеми, църквата трябва да изкаже своя глас.\nПрецедент е обаче новината да се помести не в сайта на храма, а в този на Българската патриаршия, която винаги досега е премълчавала въпроса за църковния статут на Ванга, коментира сайта dveri.bg, според който двете беседи трябва да разрушат мита за българските лъжеикони.\n"Нямаме становище в синода за Ванга, но никой от нас не смята, че тя може да бъде светица", заяви Ловчанският митрополит Гавриил вчера, цитиран от същия сайт. Пловдивският Николай заявявил: "Аз не признавам Ванга, за мен тя е сатанински феномен. А Дънов е отлъчен от църквата през 1916 г. и мнението ни за него днес не е променено\n"Защо църквата мълчи, вместо да разясни позицията си относно феномена Ванга, която народът нарича светица? Мълчанието на духовните ни учители обърква не само миряните", казва свещеникът от Петрич отец Ангел Кочев. Според него Ванга трябва да бъде канонизирана за светица, съобщава vesti.bg.


Кристалина Георгиева: Коронавирусът може да отслаби световния растеж през 2020-а - 24chasa.bg\n16.02.2020 18:08; 24 часа онлайн\n"Може да има забавяне (на растежа - б.р.), за което все още се надяваме да бъде в границите 0,1-0,2 процентни пункта", посочи Георгиева.\nСпоред шефката на Фонда все още е твърде рано да се оценяват пълните последици от епидемията, макар тя да призна, че някои сектори като транспорта и туризма вече са силно засегнати, посочи БТА.\nСега наблюдаваме слаб растеж на производителността, бавен икономически растеж, ниски лихви и ниска инфлация, каза Георгиева на форума. На него присъстват също дъщерята на американския президент Доналд Тръмп Иванка и бившият британски премиер Тереза Мей.


Защо е важен предпечата на един тираж? | Antre.bg - Списание за Обзавеждане, Интериор и Декорация\nЗащо е важен предпечата на един тираж?\n11.04.2017 10.04.2017 DMant85Tre\nПредпечата е термин, който описва процесите, които се извършват преди печата и довършителните дейности. Много общо като понятие е предпечат и това да успеете да подготвите съответната тема, материал във вид, който да се визуализира е въпрос на придобити знания и технологии. За печатници и много други сектори, които се занимават със същинския печат на материалите е препоръчително новите служители да имат преминат успешно курс по предпечат. С помощта на това обучение те достигат ниво, което им позволява да боравят с определени термини и инструменти в процеса на подготовка на фактическия печат. Не може да отпечатате книга, списание и дори брошура ако тя не е преминала тази първична обработка. Именно един такъв курс ще даде увереност и правилно използване на предпечатните софтуерни програми, с чиято помощ да се превърнете в истински професионалисти. Много графични дизайнери използват разнообразни предпечатни програми. С тях те успяват да бъдат напълно ефективни и именно подходящите приложения са тези, които показват умения и прецизна работа.\nТакъв курс е повече от необходим. Разбира се не бива да смятаме, че можем да научим всичко от само себе си. Действително има дейности като предпечата, които изискват комбинативни умения. За потребителя е важно да види един прекрасно оформен и завършен краен продукт. Всяка една навременна корекция ще доведе до това да се получи наистина съвършена творба. Професионалистите използват термина PrePRESS. Това е важен процес, който курсистите трябва детайлно да изучат. На първо място са нужни не просто технически умения, но и базови познания по основните коригиращи програми. Всяка страница преминава финален преглед. Проверяват се и се валидират основните текстове, цветове картини, образи и всички останали детайли. Едва след окончателната проверка се достига до серийния печат на съответния тираж.\nТози метод на предпечатна обстановка се използва при изготвянето на всякакви рекламни продукти, етикети, списания, вестници, книги и много други. Това е съществена част от оформлението и ако служителите не са наясно и не са завършили подходящ курс със сигурност това няма да доведе до положителни резултати. Управлявайте цветовете, подредете и оформете абсолютно професионално. С подходящото обучение ще можете да изпълните и най-сложните задачи. Превърнете се в експерти и реализирайте предварителната предпечатна подготовка по съответните правила. Автоматизирането на процесите е голямо предимство. От помощ са софтуерните програми, които помага да извършите процеса в съответствие с технологичните правила. Но за да стигнете до тук е редно да имате базата от знания, които ще овладеете в един курс по предпечат. Посетете МаксПлюс и се запознайте с разнообразните курсове, с които ще получите професионален старт.\nСъвети за поддръжка на мека мебел\nМебелен Базар представя класно обзавеждане на ТОП цени\n12.02.2021 12.02.2021 DMant85Tre


February | 2015 | maya kisyova\n“Kamouflage” by Petar Tchouhov – review in Bulgaria – Weekly\n© photo Maya Kisyova, 2010\nКнигата „Камуфлаж” от Петър Чухов излезе от печат през декември 2014-та, веднага получи отлични отзиви, а сега, в началото на 2015-та е вече етап от творчеството на автора, и част от добрата българска литература. 17 разказа и романът „Снежни човеци” се появяват 15 години след „Мулето на Педро” (1999) и 2 години след увлекателно разказаните „Игри без играчки” (2012). Това е опитът в територията на прозата на популярния поет и музикант.\nПреобладаващото усещане от „Камуфлаж” е внезапната поява на огледала на съзнанието, които оспорват клишето. Много бързо читателят се настройва на собствената си детска вълнà, неподвластна на разсъдъчната утилитарност. Хуманизиране на непривичното и шеговито предупреждение, че паметта може да превърне човека в паметник. Сюжетите приобщават към спецификата на поколението, но не задълго. Петър Чухов изкушава читателя към собствените му спомени, като никой не е предпазен от някой внезапно изскочил личен детски страх. Още в първия разказ „От утре” бащата ни спечелва – фрустриран от клишета „добър (или не-добър) баща”, „венчална халка”, „приказка с ламя” – като че ли златните ябълки са единствено разпознаваеми чрез нея… Бащата е едновременно син-баща-брат, но камуфлажът на ежедневието го примирява с ролята му, а „от утре” е последното му placebo.\nГероите в книгата не са “типажи” – те са моментни. Авторът позволява да ги оцветиш, ако искаш да ги задържиш за по-дълго (разказът „Цветове”). Тази гледна точка прави „Камуфлаж” още по-индивидуално четиво. Тук си спомням за заглавие на албум „Лични неща” на легендарната рок-група „Субдибула”, в която се е формирал авторът в музика-текст. И тъй като думата камуфлаж лесно се превръща в мантра, тя е реализирала „скриването на поета”. Камуфлажна е позицията на автора и към персонажите – за да ги види докрай естествени, за да ги „улови” в нескритото им поведение. Камуфлаж е „модата” в романа „Снежни човеци”, където родната соц.-казарма е един от невидимите супервайзори на целия живот.\nПо отношение на стила. Искам да припомня „Мулето на Педро” – виртуозна поетична фрагментарна проза, за която Пламен Дойнов пише: „Текстът е едновременно енигматичен и силно комуникативен… Така нонсенсовият постмодерн достига до своя предел – говори, забавлява се, но се забавлява със собствената си празнота.” (Дойнов Пл., „Как да се простим неоавангарда и постмодернизма” 2000 г.)Мая Кисьова\nВ „Камуфлаж” Петър Чухов е пестелив към ползването на ефекти, но неотразим в комбинаториката. Той показва, а не разказва – един от отличителните белези на добрата проза, според Майк Сейгър.\nВ разказа „Ключ” – „ключът” на автора е в изказаното от Йосиф Бродски: „Способността на човека да се изяснява изостава от опита.” (Бродски Й., Реч пред Мичигански университет, 1988). Затова са ни толкова симпатични улица „Траен мир” и ключът „сол” от оздравителния сън на подрастващото момче. Да, вдигането на температура е удивителна способност на организма да изчисти и тялото, и психиката. Е, това също е камуфлаж, защото героят влиза в клишираната група „отсъстващи по болест” в класа. Но едва тогава той намира покой от възбуденото си въображение.\nТънка, но съществена разлика между спомен, биографичен елемент и нужна фикция. Резултатът е една добра проза, която привлича с динамиката в сюжета, с хубавата атмосфера между думите и с дълготърпеливото човеколюбие на автора. Дете от поколението на 60-те, мечтаещо за истински десерт, вместо нередовно присъстващата соц.-бисквитена „торта”. Сензориката на пресираното от възпитание момче, което се лута в търсене на „подходящото”, за сметка на собствената си спонтанност.\nПривидната обикновеност на кварталните истории ескалира в камуфлажно липсващите персонажи в „Д-р Лукас” – имена, които чакат въплъщение.\nБалансиран хумор и звуци от постмодерен вагон, пълен с хорър-фентъзи, очароват в „Перли” и „По кожата”. Любимата на автора женска професия – сервитьорката – носи и поднася парчета идеи, отровно растение… понася всичко и изсипва всичко.\nКамуфлажът е навсякъде в книгата, винаги готов с точния реквизит и маски, които водят до най-пряката, но много фино манипулирана човеко-скопия.\nМайсторът на хайку Петър Чухов, носител на Голямата награда за поезия на Музея „Башо” в Япония, се забавлява и в прозата с чудесни контрасти, като „пенсионираната кокошка от Божурище” и „корпус, по-впечатляващ от Кьолнската катедрала”.\nНачинът на разказване, който не се задоволява с двуизмерната история, демонстриран в „Камуфлаж”, недвусмислено заявява мощност в зрял зенит, от която търпеливо очакваме пълнометражен нов роман.\nБезкрайната игра с привидността на нещата освежава читателя точно защото Петър Чухов цени лекотата и е неин медиум по природа. Лекотата в съвременната литература, която той постига, е резултат от тънкото боравене с необичайните „функции”, с движението на формите и форма̀тите. Малък пример – любимият език на фетишиста от партера от едноименния разказ, е… немският.\nДоброто съвпадение на констелации около „Камуфлаж” е двустранно –от една страна навлизането в прозата на автор, когото наричаме „поет” по инерция. От друга – психичността на читателя, който като че ли е очаквал като дълго липсващ гост точно този тип катарзис, след който личността се променя с готовност към по-добро.\n10-те хайку в „Снежни човеци” – знак, че текстът и празните пространства между фрагментите се възприемат в режим на редуване: „подсъзнателно” – „сакрално”, Толерантно е. Парадоксалната самота на героите не изключва истинските връзки между тях и смирението пред една по-малко обяснима комбинаторика от мисли, състояния, решения и действия. Дали това не е стремежът да видиш как спи любимата жена? И то в стаята с разпятието…\nMay Morning in Ciela Book Store, 11 Feb 2015\nКамерно, но несравнимо представяне на “Майска утрин” снощи в книжарница Сиела – Ректората.\nПрисъстващите чуха най-добрите отзиви досега за книгата – от “Литературен вестник”, от Радка Миндова – автор в жанра с много награди, от Елисавета Георгиева – читател от Пазарджик и др.\nАвторката прочете хайку от книгата и разказа историята на написването им.\nНай-приятната част бе въвличането в импровизирана хайку-игра на скъпите гости, водещи български автори\nПетър Чухов, Весислава Савова и Диляна Георгиева.\nМая Кисьова бе подготвила “фрагменти” за хайку – подходящи заглавия на книги на ИК “Изток – Запад”.\nСътворени бяха чудесни блиц-образци, които бяха прочетени пред публиката.\nЗаедно с автограф, закупилите “Майска утрин” получиха и персонално блиц-хайку от Мая Кисьова,\nконструирано по същия начин:\nв книжарницата срещам\nмайката си тръгва\nНа 11 февруари в книжарница Сиела, Подлеза на Ректората, 18. 00 ч.


271. За слава Божия - НБ, държана на 11 юли 1926г.,на в. Мусала - Неделни Беседи - изучаване - Порталът към съзнателен живот\n271. За слава Божия - НБ, държана на 11 юли 1926г.,на в. Мусала\nОт Донка, Декември 1, 2013 в Неделни Беседи - изучаване\nБеседа: За слава Божия (11 юли 1926 г.)\nНауката показва Славата Божия, но хората като добият знанието не го употребяват за Слава Божия, а за своя слава, вследствие на това се ражда дисхармония.\nХората изискват нашата любов. Някой иска да те обича и да го обичаш. Защо? Това е една енергия в природата, която иска да се прояви. Вие като не разбирате закона, изопачавате нещата. Ами когато един извор иска да се прояви, какво трябва да направи? Трябва да започне да извира. Водата като почне да извира от него, той се проявява. Това става и с човека.\nЩе се стремите да запазите в себе си тази топлина и светлина. Никога не трябва да изгубвате тази малка топлинка, която имате в слънчевия възел! Тази топлинка винаги трябва да съществува у вас. Тя ви е необходима. Ако имате тази топлинка, вие сте неуязвими, никой нищо не може да ви направи, но изгубите ли тази малка топлинка, с вас могат да се случат най-големите нещастия: бури, катастрофи. Могат съвършено да ви съсипят и от вас нищо да не остане. Запазите ли тази топлинка в себе си, впоследствие ще дойде и светлината, а като дойде светлината тя носи знанието у човека.\nРассвет, Слънчева, Надеждна и 1 other reacted to this\nВ сърцето на човека, отвътре навън стават ред химически процеси. От тях зависи как ще се прояви човек, дали по един или по друг начин. Не се спъвайте от различните прояви на човешкия живот! Външният свят може да се спъва, но вие не трябва да се спъвате. Ще знаете, че в каквато насока и да се проявява човек, всичко туй е за Славата Божия. Защото вашите опущения, вашите погрешки представляват възможности за повдигане на по-напредналите от вас същества. Ти правиш известна погрешка, а тия същества, които ти не виждаш използват тази твоя погрешка, взимат я за съграждане на една велика добродетел. Всичко в света е така създадено, че тия разумни същества използват всяка ваша погрешка за създаване на една добродетел. Сега да не кажете: като е тъй, щом всичко е за добро, да правим погрешки! Не, не е така. Когато вие несъзнателно сте направили една погрешка, несъзнателно сте направили едно опущение, само тогава ви казвам да не съжалявате за него. Тази ваша погрешка ще се използва от друго някое същество за добро. Знайте, че щом сте на Земята, вие ще правите погрешки, те са неизбежни, но погрешките не трябва да се правят умишлено.\nСега сме се качили на Мусала. Тук всинца имате много хубаво разположение, но долу, в София, не сте такива. Там имате лоши неприязнени чувства един към друг. Дойде някоя сестра при вас, вие не можете да я търпите, искате да се махне. Кои са поводите за тия чувства? Това са някакви дребни, обикновени работи, но те не разрешават въпросите. Вие не обичате някоя сестра, искате да се освободите от нея. Защо: аз не искам да разрешавам сега тия неща между вас, но казвам, че тия положения съществуват и по целия свят. Вие не обичате някого, но друг някой пък вас не обича. Друг някой пък ви е много обичен. Случва се, че не можете да търпите някого, но той идва постоянно при вас. И обратното се среща: вие обичате някого, искате да дохожда при вас, но той ви отбягва. Защо е така? Туй се дължи все на тия течения в пространството. Законът за обичта е следният: щом у мене се зароди чувство на обич, понеже обичта слиза отгоре, от Небето, аз непременно трябва да нося нещо, трябва да дам нещо. Не дам ли нищо, аз не мога да проявя любовта. Бог, който ни обича като се прояви, той ни дава нещо. Пък и ние, когато искаме да обичаме Бога, пак трябва да дадем нещо от себе си, трябва да пожертваме нещо, да дадем от плодовете си. И Бог иска нещо от нас. Четем в Св. Писание, че евреите са принасяли жертви на Бога, а ние какво ще занесем? Днес ние не искаме жертви. Какво трябва да направим тогава? Какво трябва да дадем? Сладки плодове ли от градината си? Не, ние трябва да занесем плодове от градината на нашето сърце в една особена табличка, направена от злато, от диамант. Горе, при Бога ще ни посрещне един ангел и ще приеме тия плодове от нас.\nТа казвам: когато видите някой човек няма да спирате върху неговите слабости, а се спирайте върху неговите добродетели. Вие казвате: аз те мислих за свой приятел, но ти имаш такава и такава слабост. Не, за да разберем един човек, ние трябва да се спрем върху неговите добродетели, защото лошите неща у добрия човек са само сянка в живота му.\nВие не само че не трябва да остарявате, но всеки ден трябва да се подмладявате. Не само че не трябва да умирате, но всеки ден трябва да оживявате. Постоянно трябва да живеете в радост.


Качеството на диета за подобряване на резултатите | Съвети за мъже\nКачеството на диета за подобряване на резултатите\nНе трябва да забравяме, че правилното хранене, съчетано с физически натоварвания дава отлични резултати, а не само на физическо натоварване и правилното хранене. Едно нещо трябва да е логично допълва други! Така че днес за начинаещи и тези, които са малко по-запознат с правилно хранене, ние ще ви кажем за продуктите които искате да включите в диетата си и кои да се изключи. Някои момчета почистват от менюто си, бонбони, хляб и пица, но защо мускулите не растат, а теглото на които се е спрял на същата марка, или дори расте. Какво да правя? Това е често срещаните проблеми чуваков, които са някъде сте чували за правилното хранене. Днес е време да се включат в нашата диета малко нова храна, с изключение на курогрудей, елда и сирене. Между другото, ти сериозно яжте само курогруди?\nПравилните източници на протеин\n1. Яйца — интелигентен източник на протеини. За набиране на маса, се препоръчва да се има шест протеини и цели две яйца.\n2. Пилешки гърди без кожа — евтин, качествен протеин, а един от основните продукти във всяка диета.\n3. Гърди от пуйка — малко по-скъпо от пилешки гърди. Разликата не е толкова очевидна. Произведена е малко по-дълго, ако я изнеса в гръцки кисело мляко или заквасена сметана с ниско съдържание на мазнини, изобщо-приказка!\n4. Телешки Стек — чудесен източник на протеини. Има повече мазнини, отколкото пиле, но на мазнини е добър. Ако научи да пека най-свежия пържола на сух тиган, може да се живее като крал.\n5. Филе от камбала — също е чудесен източник на протеини. Обжаривается в тиган без масло или угасва. Може и да се готви.\n6. Писия — евтин немазна риба.\n7. Треска — евтин немазна риба.\n8. Сьомгата е отличен източник на полезни мазнини и протеини.\n9. Консерви от риба тон — страхотна храна за тези, които искат да натрупате маса. Злоупотреби с него не си струва: в консервах много сол, която задържа водата.\n10. Постно говеждо месо — отлична алтернатива на всяко друго месо. Важното е, че плънката е от чисто говеждо месо. При наличието на паста може да се направи качествена храна.\n11. Извара — бавен протеин. Чудесно, че нещо се намеси в продължение на дълги интервали от време между отделните хранения, както и отлична храна за три часа преди лягане.\n12. Свинско филе — евтин протеин. Относително.\nЧе там не се говори вегетарианците, а телешки стек и курогрудь — това са най-добрите източници на протеини, които може да измисли. Ако виждаш вегетариански в добра форма, който казва, че не яде месо, знай, че или пие протеин, или лъже.\nПротеин, които трябва да се избягват\nС изненада открих, че моят добър приятел с упоением яде хапки в макдаке, тъй като смята, че те са източник на протеин. Така че да не може да бъде!\n1. Пиле с кожата — наличието на мазнини, това не е добре.\n2. Пилешко в панировка — галетата се добавя прости въглехидрати, които не ти трябват.\n3. Бекон — твърде бъде удебелен, но толкова вкусно.\n4. Мас — един голям мазнини. Американците в ужас от това, че ние го ядем.\n5. Мазна говеждо месо — на излишните мазнини не ви е нужен.\n6. Кайма «начало» (телешко и свинско) — допълнително масло в мазна свинско, което не ни е нужен.\nДобри източници на въглехидрати\n1. Овесени ядки — най-хубавото нещо. Купи може да е навсякъде, произведена просто, само ако не пречат на приставката, слипнется, как по дяволите са тези. Чудесен пример за бавни въглехидрати.\n2. Плодове — отличен източник на глюкоза и други захари. Има ги много, не се препоръчва, въглехидрати, все пак.\n3. Сладки картофи — продукт, който сега се пеят оди на благодарност на всички американски фитнес списания. Се подава варено месо. Не знам, колко реално го намерите в Русия.\n4. Зеленчуци — продукт, по-добре плодове. От плодовете могат наистина да стане дебел, а в зеленчуците има полезни фибри.\n5. Кафяв ориз — централен продукт сред въглехидрати бавно храносмилане.\n6. Бял ориз — източник на бързи въглехидрати. Трябва да се консумират така, който няма нищо против да расте много, но с повишено внимание: може да преяждат, от мазнини и капакът на червата.\n7. Хляб с трици — чудесна замяна за обикновения бял хляб. Ако човек не е в състояние да се откажат от лошия хляб, в които няма нищо полезно от процесите на преработка на зърно (както се държат за него само заради традиционните правила), може да се опитате да има по-полезен хляб.\n1. Смеси от зърнени култури за готвене, gruels отиват в натоварването със захар и плодове. Това се отнася особено за бързи gruels.\n2. Бонбони — захароза далеч не е полезен въглехидрат, и най — важното- бързо.\n3. Чипс — захар, сол… трябва ли да казвам, защо са лоши?\n4. Сладолед — в него има твърде много захар.\n5. Сладки газирани напитки — същата глупост.\n6. Всяко сок — най-често всички сокове възстановени. Ако това е сок директно пресоване, в резултат на съхранение е загубил своите положителни качества.\n1. Маслиново масло — чудесен източник на мазнини. Се добавя към храната.\n2. Рибеното масло.\n3. Бадемите са отличен източник на мазнини и малко количество протеини.\n4. Орехите — най-богатият източник на мазнини и малко количество протеини.\n5. Кашу — най-богатият източник на мазнини и малко количество протеини.\n6. Авокадо — здравословен източник на мазнини.\n1. Пържено в масло всичко, което пожелаете — нека това изглежда достатъчно безвредни, но просто дръж се от такава храна далеч, ако възнамерява да отслабнете или увеличаване на качествена маса.\n2. Масло и маргарин — опасен за живота добавка към хляба. Вместо това капнем зехтин.\n3. Палмово масло, кокосово масло — според последните данни, не е най-добрият източник на мазнини. Сравнително кокосово аз не мисля така, но все още не злоупотребляю.\nКакто виждате, списъкът не е най-лесният и почти всеки пич, който се осмелил да се пребори за своето тяло, дръпнете тези продукти. Важното е да не побягвам, а се организира и дни на румяна пъти в седмицата.


ТЕЛЕВИЗИОННАТА ПРОГРАМА УВАЖАЕМИ ГРАЖДАНИ - МЕДИЕН ИЗХОД ЗА НПО В ПЛОВДИВ\nСдружение Медии с човешко лице\nВ последните две-три години стана така, че най-атакуваното понятие е гражданско общество . Разбира се, тези, които си служат с това словосъчетание, явно и откровено показват двоен стандарт, сиреч ако политици, социолози и политолози са в лют спор помежду си кога най-сетне ще се случи гражданското общество, не си дават сметка, че, когато говорят за такова общество, трябва да търсят конкретиката в събитията. Обаче ако същите тези хора пледират за финансови инжекции пред чужди донори, тогава твърде последователно доказват, че гражданско общество в България има, но то е крехко и трябва да бъде подкрепяно. Във всичко това няма нищо нередно, ако обаче игнорираме читателя, слушателя или зрителя. И каква стана тя, се пита човек - нашата страна е демократична, а има ли или няма гражданско общество. Кой да ти каже!? Пък и всекидневните проблеми на хората не се изразяват с такива дефинитивни въпроси като що е то демократично общество . Тези наблюдения вълнуват и екипа на сдружение Медии с човешко лице , който вече втора година занимава пловдивчани със смисъла на гражданското общество. Опасявахме се, че като журналисти рискуваме да бъдем скучни на телевизионната аудитория. Така че приехме единствения изход - да търсим тази сложна философска материя чрез съдбата, живота на обикновените хора. Ето как се развиха ситуациите, след като посветихме едно цяло предаване на темата кога Пловдив ще бъде газифициран, възможно ли е това и за кои пловдивски райони. Искам да кажа, че като телевизионен сюжет предаването отвсякъде би могло да бъде скучно, защото това е една дискусия, организирана от Фондация Общополезни проекти , общината, институциите по енергетика, Института по енергоефективност към Великобритания.\nНо какво стана след предаването?! Хората звъняха в редакцията на програма Уважаеми граждани и се оказа, че имат много съществени въпроси и предложения към представителите на местното управление. И това е съвсем естествено. Та нали отоплението, по-добрият им стандарт зависи от тях и от тези, които вземат решения в момента. Всичко това се случи през есента на 1997 година. Оттогава тази тема продължава да е една от най-дискутираните за пловдивчани. Но едва ли някой от местното управление в Пловдив може да помисли, че за проблемите около газификацията на града ни ще се мине тихо, кротко и тайно. Ето един факт от историята на Пловдив, който си има свое място и отражение в дискусиите на Общинския съвет, в местния печат и медиите.\nМоже би това е един от малкото позитивни и съществени моменти в историята на гражданските организации на нашата територия, местната власт, хората на бизнеса и гражданите, но нали се сещате, че не бих могла да продължа с подобни стабилни примери. Ето защо: Една история за семействата с един родител или както ги наричаме самотните майки. В Пловдив д-р Бистра Сотирова е председател на тази неправителствена организация. Целият ни екип е свидетел на усилията на д-р Сотирова да намери малка, уютна стая в града, за да могат жените и децата да се събират, да общуват и да си помагат. Не ми се иска да споменавам имена от сградата на Голямата община в Пловдив, защото нещата понякога имат давност. Истината е, че проблемите на тези жени откровено бяха пренебрегвани. Доказателственият материал е в нашите репортажи. Само че когато се намеси една медия - в случая предаването ни Уважаеми граждани - все някак общинарите трябва да се размърдат. И така след време сдружение Семейство с един родител получи не стая, а цяла детска градина - порутена, с избити врати и прозорци, окрадени чешми, издълбани детски рисунки от стените. Едва ли тези четиридесет жени са в състояние да ремонтират сградата, за да могат да се събират там. Хората наричат такава помощ мечешка услуга.\nКато единомишленици сме убедени, че едно общество по своята същност не може да се случи, то единствено трябва, по мисионерски дори, да се съгражда.\nИ още един сюжет от тази зима: Пристигат при нас в редакцията изявени пловдивски учители, водени от представители на младежкия център Образование за демокрация , силно обезпокоени заради проектозакона за учебната програма за средните училища. Не по-малко угрижена дойде и началничката на общинския отдел за просвета. Накратко казано, ако този законопроект се приеме, обръща изцяло учебния процес, а се оказва, че и пари няма, за да бъде изпълнен както го изисква самият закон.\nКакво можем да направим ние в рамките на 20-30 минути ефирно време и дали някой ще чуе пловдивските учители, дали техните основателни притеснения са важни и за другите им колеги в страната! Всъщност, погрижихме се и учители, и община, и НПО, и ученици да кажат своите мнения, да заявят и своята тревога. И след като излъчихме предаването, пловдивчани загряха телефонната ни централа. Така че се наложи по един от пловдивските депутати предаването да бъде изпратено на вниманието на Парламентарната комисия за образование. Както ние като екип, така и пловдивските учители, всички сме убедени, че гласовете за обмисляне на този законопроект няма да потънат - просто това не е възможно. Може би тази реалност е една малка характеристика към образа, който натоварваме с различни дефиниции и наричаме гражданско общество. Точно тук ще припомним, че цялата офанзива около въпросния Законопроект бе възможна и си тежеше на мястото, тъй като хората в общината се отнесоха достатъчно адекватно към вълненията и, смея да твърдя, ефектът беше положителен. Тогава, когато различни инициативи на неправителствени организации опират до местното управление, те имат различен резонанс. Ако човекът, който стои в общината, е подготвен и е наясно със смисъла на гражданското общество, то той реагира като част от тези инициативи, но в повечето случаи тези, които ръководят местното управление, пускат една плаваща бариера между Третия сектор, гражданите и техния кабинет. Защо е така? Ето защо - сериозните неща около проблемите на едно селище продължават, като че ли по закон, да бъдат вменявани единствено на тези, които са общински или държавни служители. В повечето случаи в общините предпочитат сами да вземат решения, които касаят определена група хора, и около тази парадигма могат да се търсят причини какви ли не. Истината е, че тези, които прекрачват прага на общината или кметството и са избрани от уважаемите граждани, трябва да са заредени с ясно гражданско възпитание, което, за съжаление, не се учи никъде и не се дава нито в постановления, нито в укази.\nНо, вглеждайки се във фактите от последните две години, би следвало да признаем, че нещата около неправителствените организации намират брод. Ето един конкретен пример от Пловдив: по инициатива на сдруженията НСО Лектори и Юристи за граждански права се създава граждански съвет за застъпничество правата на гражданите пред местната власт. Ангажирани са хора от общината, има открити телефони и пощенски кутии. Пловдивчани са успели да зададат въпроси, които ги вълнуват. Например: Какво се прави по въпроса за незаконните имоти по Марково поле? Това е въпрос на Г. Георгиев и съответно представител на общината ще отговаря публично пред нашата камера, след което в ефира на Пловдивската обществена телевизия ще излъчим част от този диалог. Подобни публични диалози не ни дават кураж, че плаващата бариера между властимащите в момента и тези, които ги избират, ще бъде взаимно контролирана. Преглеждайки прес-листата за заседанието на този граждански съвет, разбирам, че все още поименно не са назовани представителите на общината. Както обикновено става, в последния момент идва някой - добре е, че вече някой идва!\nБих могла да ви разкажа още видео - сюжети, но всъщност предпочитам заедно с екипа да ги правим. Предаването ни Уважаеми граждани е осмислено и резултатно само тогава, когато досягаме интересите и болките на хората (всъщност това означава, че безкрайни кадри от семинари и конференции са табу за нас, както и изтъкването на личности от така наречения Трети сектор - смисълът е: какво те правят за другите, към които са тръгнали доброволно)!\nЕто така, с такъв поглед вече втора година в ефира на Пловдивската обществена телевизия живее телевизионната програма Уважаеми граждани - една неатрактивна телевизионна рубрика, но обвързана с въздуха на демократичния ни ден.\nЕто ни и нас като екип - хората от сдружение Медии с човешко лице , които смело вдигат бариерата на недоверието между хората и управляващите, търсят равновесието, и по журналистически казано, са медийният изход за гражданското общество в Пловдив: Петко Шойлеков - председател на сдружение Медии с човешко лице , Марияна Великова - автор и водещ на програма Уважаеми граждани , Румен Немски - оператор и младите ни репортери: Димитрина Пандурова, Димитър Русков, Виолета Драганова, Василка Николакова.\nТелевизионната програма Уважаеми граждани се излъчва два пъти месечно в ден петък, точно в 20.30 часа в ефира на Пловдивската обществена телевизия. Тя е продуцирана от сдружение Медии с човешко лице и се финансира от ФАР ДЕМОКРАЦИЯ МИКРОПРОЕКТИ НА ЕВРОПЕЙСКИЯ СЪЮЗ.


Топлоизолация на покрива – част II – Направи сам\nВ категории: Брой 3-4/2005, Звукоизолация, Ремонти, Строителство, Сухо строителство, Топлоизолация\nВ предишния брой на списанието започнахме разработване на темата за топлоизолация на покрива. Нейното поставяне е задължителна операция за намаляване на топлинните загуби на всяка сграда, като на покривната конструкция се пада толкова по-голяма част от общите загуби, колкото сградата е с по-малко етажи. При малки едно- и двуфамилни жилищни сгради се приема, че до 30% от топлината се губи през покрива. Същевременно именно покривното пространство се изолира най-лесно и евтино и е работа, която човек може и сам да извърши. Вече разгледахме и най-подходящите за тази цел материали, произведени от минерална вата, включително и конкретните изделия на лидера в тази област Saint-Gobain Isover. Тук само ще повторим, че най-неразумната постъпка при правене на топлоизолация е да се икономисва от дебелината на използвания материал, пък било и с оправдание, базиращо се на действащите към момента норми за проектиране в България. Те вече изостават от възприетите в повечето европейски държави норми, да не говорим, че посоката на развитие неминуемо сочи към т.нар. нискоенергийна къща, която в резултат на отличната си топлоизолация почти не се нуждае от енергия за отопление. В практиката са добили популярност още названията „енергоспестяваща къща“ и „пасивна къща“ в зависимост от степента на изолация и годишния разход на отоплителна енергия. Най-съвършена от гледна точка на енергийните разходи е „пасивната къща“. За всеки от трите типа къщи са нормирани коефициенти на топлопреминаване за различните части на строителната конструкция, които са дадени в таблицата. Видно е, че възприетите в България норми изостават от европейските, а сграда, която ги удовлетворява, не попада в нито един от трите типа къщи. Така че препоръката ни е, когато се правят немалки инвестиции с дългосрочен ефект, да се ползват чуждите, а не нашенските норми.\nТова означава, че топлоизолацията на покрива, изпълнена с минерална вата с коефициент на топлопроводност (λ) 0,04 W/mK, трябва да има минимална дебелина 24 cm („енергоспестяваща къща“), а още по-добре 30 cm, за да попадне в класа „нискоенергийна къща“. За постигане на параметрите на „пасивната къща“ дебелината на изолацията вече достига 40–50 cm.\nТези дебелини изискват многопластово изпълнение на топлоизолацията, като в миналия брой подробно разгледахме полагането ù откъм вътрешната страна на покривната конструкция, така че да не се налага демонтиране на съществуващата дъсчена обшивка. Разгледано бе и поставянето на втория пласт топлоизолация с помощта на допълнителна конструкция, направена от летви, приковани напречно към носещите покрива ребра.\nДруга възможност, при това определено по-добра, е вместо от летви, допълнителната конструкция да се направи от специални метални профили, които се използват за изграждане на леки преградни стени или окачени тавани, облицовани с плочи от гипсокартон или гипсофазер (т.нар. сухо строителство). Профилите са огънати от поцинкована ламарина с дебелина 0,6 mm, но благодарение на формата на напречното си сечение и надлъжното оребряване, са достатъчно устойчиви на огъване и усукване. В случая се използват профили с напречно сечение 50х50 mm или 75х50 mm. Те се режат много лесно с ножица за ламарина, като използването на ъглошлифовъчна машина не се препоръчва, защото цинковото покритие прегаря поради високата температура. Важно е да се знае, че се предлага също и широка гама от т.нар. носачи и окачвачи, включително и специално предназначени за закрепване към ребрата на покривната конструкция. Всичко това позволява много бързо и лесно изграждане на конструкцията от метални профили и тяхното точно нивелиране така, че да лежат в една плоскост. Това много трудно може да се постигне с дървени летви и впоследствие създава трудности при облицовката с плочи от гипсокартон или друг материал.\nIsover предлага продукти, специално предвидени за монтиране на втория пласт топлоизолация с помощта на скара от метални профили – ISOVER-Uniroll Komfort, ISOVER-Domo, ISOVER-Rio, ISOVER-Quattro и др.\nВ този случай също първият пласт топлоизолация се поставя между ребрата, а дебелината му се подбира според наличното място. За него се използват материалите ISOVER-Uniroll Classic или ISOVER-Uniroll Komfort. Понеже технологията за поставяне на топлоизолацията от вътрешната страна на покрива вече бе описана подробно в предния брой на списанието, тук накратко ще посочим основните операции при изпълнение на изолацията с конструкция от метални профили.\nБрой 3-4/2005, Звукоизолация, Ремонти, Строителство, Сухо строителство, Топлоизолация


Фандъкова: Над 3,7 млн.лв. са инвестициите в ремонт и строителството на нови детски градини и училища в район „Витоша“\nНад 3,7 млн.лв. са инвестициите в ремонт и строителството на нови детски градини и училища в район „Витоша“. Това каза кметът на София Йорданка Фандъкова, която провери строителните работи на нова сграда на 37-а детска градина в кв. „Павлово“.\nВ детската градина ще има място за три нови групи и физкултурен салон. „За да можем да направим това разширени тук, придадохме един общински терен, на който да се построи детска градина“, заяви Фандъкова и добави, че проектът, се финансира изцяло от общинския бюджет и възлиза на малко над 1 млн. лв. Предстои това лято да бе ремонтирана и старата сграда на детската градина и да бъде подменена електрическата инсталация, отбеляза столичният кмет.\n„Образованието е ясен приоритет. Там, където има възможност, обособяваме терени и започваме инвестиции. В „Манастирски ливади – Запад“ вече работим по предоставянето на един голям терен от фонд „13 века България“ на Общината, за да можем да проектираме и изградим училище и детска градина. Този проект ще помогне изключително много на района както от гледна точка на места в детски градини, така и на места в училищата. Общо инвестициите в такива сгради само за район „Витоша“ са над 3,7 млн. лв.“, посочи Фандъкова.\n11.06.2019 20:30 11.06.2019 15:35\nБългария, Регионите Йорданка ФандъковаобазованиеСтолична община


Честита Баба Марта! - DenNews.bg\nНа 1 март отбелязваме един от най-обичаните български празници – посрещането на Баба Марта, традиция, която отбелязва прехода между зимата и пролетта и датира от предхристиянската епоха.\nПървата ни работа днес е да закичим мартеничка на себе си и близките хора. Според вярванията мартеничките носят здраве и късмет, като при поставянето им наричаме човек да е здрав, румен, засмян, да се радва на късмет и щастие.\nМартенички се поставят и на домашните животни.\nСваляме мартеничките, когато видим щъркел или лястовица. Връзвали са се, както най-често и днес, на цъфнало дръвче, или пък са се слагали под камък.\nОбичаят за закичване на мартеница е разпространен не само в България, но също и в други балкански страни. През 2017 г. е вписан в списъка на ЮНЕСКО за нематериално културно наследство на човечеството като обща номинация от България, Румъния, Молдова и Северна Македония.\nВъв фолклора Баба Марта е представена като сестра на Голям Сечко (Януари) и Малък Сечко (Февруари). Тя винаги е недоволна от тях – или са ѝ изпили виното, или че са свършили някоя голяма пакост. Баба Марта често им се гневи и затова времето често се мени.


ЗАБЕЛЕЖИТЕЛНОСТИ | БЕЛЧИНСКИ ИЗВОР\nТуризъм в региона\nПАРЦЕЛИ И КЪЩИ\nКъща – Мащерка\nКъща – Иглика\nКъща – Лайка\nКъща – Мента\nКъща – Здравец\nКъща – Липа\nКъща – Риган\nКъща – Босилек\nКъща – Калина\nИмоти за продаване\nвода, Паметник на загиналите\nвъв войните белчинци, Хижа „Белчински рай“\nЦари Мали град, Етнографски музей\nЦърквите “Св. Петка” и “Св. Апостоли Петър и Павел”\nСамоковското поле е богато не само на история от времето на Възраждането, но и на древни култури. Селищата тук не са възникнали около османското нашествие. Те са твърдина на християнството и център на металургията, селища, чиито корени следва да дирим около края на Римската империя.\nСамо на 40 минути път от столицата започва Палакарийския дял на котловината. Странното име идва от р.Палакария, която и до днес крие своите тайни в меандрите между планините Витоша, Верила и Плана. Името и е споменавано още от античните автори, които я свързват със златодобива. Те очевидно са прави, защото и до сега там могат да се видят чудновати мъже, затънали до колене във водата и неуморно да пресяват тонове пясък за едно мъничко късче благороден метал. Но не златото е причина за заселването на района още от времето на траките, а желязото и минералната вода. Желязото е метала, от който са направени мечовете за Троянската война, както и палешниците и сърповете на необятната Тракия.\nРуини от онези славни и митични времена могат да се видят все още разпръснати около селата Белчин, Алино, Поповяне и Ярлово. Отглас откриваме и в легендите, които още се разказват в Белчин. Народната историчност стига далеч преди „турското време”, като разказвачите обясняват имената на някои топоними с лица и събития от древногръцката и римската история и митология. Така например местността Раяна се свързва с Рея (-богиня и майка на олимпийските богове Зевс, Хера, Хадес и др.) , а името на р. Палакария с Пулхерия ( императрица на Източната римска империя).\nСъществуват множество исторически и културни забележителности, които могат да се посетят в околностите на с. Белчин:\nАнтична крепост “Цари Мали Град”\nСредновековен храм “Св. Петка”\nВъзрожденска църква “Св. Апостоли Петър и Павел“ и др.\nРуини от отминали славни и митични времена могат да се видят все още разпръснати около селата Белчин, Алино, Поповяне и Ярлово.\nОтглас откриваме и в легендите, които още се разказват в Белчин. Така например, местността Раяна се свързва с Рея (богиня и майка на олимпийските богове Зевс, Хера, Хадес и др.), а името на р. Палакария с Пулхерия (императрица на Източната римска империя – Византия).